Vario LF plus/o

Vario LF plus/o je jednosmerná električka vyrábaná alianciou TW Team (Pragoimex, KOS Krnov, VKV Praha), ktorá je určená pre spriahnutie zadnými čelami vozidiel k sebe (tzv. PX) a vytvárajú tak obojsmernú súpravu.

História 
Od 70. rokov 20. storočia plánovaná električková trať na olomoucké sídliská Povel a Nové Sady sa vzhľadom na napäté ročné rozpočty darí realizovať priebežne až od roku 2012. Stavba sa však neobišla rozdeleniu do troch realizačných etáp, z ktorých prvé dve nezahrňajú obratisko, takže sú zakončené úvraťovo. Dopravní podnik města Olomouce preto zadal výberové konanie pre dodávku štrnásť kusov jednosmerných električiek určených pre spriahnutie do súpravy v obojsmernej prevádzke. Víťazom sa stali Krnovské opravny a strojírny s električkou Vario LF plus/o, cena za jeden vozeň má byť 21,9 miliónov českých korún (asi 800 000 eur) bez DPH.

Konštrukcia 
Električka vychádza z typu Vario LF plus (ide o zmenu v konštrukcii vozidla, nie o nový typ), oproti ktorému má vozeň na ľavom boku navyše dve dvojkrídlové dvere. Znížená podlaha nad podvozkami je vďaka konštrukcii podvozku Komfort plus vo výške  nad koľajnicou, nízkopodlažná stredná časť sa nachádza vo výške .

Elektrická výzbroj Škoda umožňuje vozňu aj spriahnutie s vozidlom Vario LF s elektrickou výzbrojou Europulse.

Prevádzka 

Dopravní podnik města Olomouce objednal v roku 2012 celkom 14 vozňov, ktoré boli dodané do konca roku 2013. Dodávka prvých dvoch električiek (č. 101 a 102) prebehla v apríli 2013, počas tohto mesiaca absolvovali skúšobné jazdy a do prevádzky s cestujúcimi prvýkrát vyšli 11. mája 2013 na linke 2 ako sólo vozne. V bežnej súprave (101+102) boli prvýkrát nasadené 14. mája a v zapojení zadnými čelami k sebe (PX) jazdili s cestujúcimi premiérovo 25. mája 2013.

Referencie

Iné projekty

Externé odkazy 
 Vario LF plus/o na stránke výrobcu

Zdroj 

Električky Pragoimex & KOS
Dráhové vozidlá vyrábané od roku 2013